作者：赵希汰
词牌/韵律：沁园春

paragraphs: 持节浙东，六十年前，紫阳老师。
看粟移七郡，功深到处，棠阴一道，民尚思之。
心印亲传，雨岩来括，寅岁幸无庚子饥。
仁同视，更备存先具，仓积千斯。
青州阴德天知。
只此事堪为崧岳祈。
与太夫人寿，相看华发，转中书令，长著斑衣。
岁岁梅花，樽前索笑，霜月先圆两夜规。
称觞了，报春风千里，班觐龙墀。